KLASA:

URBROJ:

Na temelju članka23.stavak 1. „Pravilnika o provedbi mjera Nacionalnog pčelarskog programa za razdoblje od 2014. do 2016. godine u 2016.godini“ („Narodne novine“ broj: 126/15)Agencija za plaćanja u poljoprivredi ribarstvu i ruralnom razvoju objavljuje

**JAVNI NATJEČAJ**

**ZA PRIKUPLJANJE I ODABIR PROJEKATA**

**PRIMJENJENIH ISTRAŽIVANJA U PČELARSTVU**

1. **NAZIV,SVRHA I FINANCIRANJE MJERE „PRIMJENJENA ISTRAŽIVANJA U PČELARSTVU“**

Mjerom „Primijenjena istraživanja u pčelarstvu“ financiraju se projekti na temelju Nacionalnog pčelarskog programa za razdoblje od 2014. do 2016. godine, a sukladno uvjetima propisanim „Pravilnikom o provedbi mjera Nacionalnog pčelarskog programa za razdoblje od 2014. do 2016. godine u 2016.godini („Narodne novine“ broj:126/15) (u daljnjem tekstu: Pravilnik).

Svrha Mjere „Primijenjena istraživanja u pčelarstvu“ određena je točkom 4.6. Nacionalnog pčelarskog programa za razdoblje od 2014. do 2016. Godine, objavljenog na mrežnoj stranici Ministarstva poljoprivrede <http://www.mps.hr/default.aspx?id=9376> Mjerom „Primijenjena istraživanja u pčelarstvu“ financiraju se projekti primjenjenih istraživanja u pčelarstvu.

Dvostruko financiranje Mjere „Primijenjena istraživanja u pčelarstvu“ nije dozvoljeno.

**PRIHVATLJIVI PODNOSITELJI**

Pravo sudjelovanja na javnom natječaju imaju znanstveno-istraživačke institucije. Prijave na javni natječaj se podnose na službenom obrascu koji je Prilog 1 – Prijavni obrazac ovog natječaja.

Prilog 1 – Prijavni obrazac može se preuzeti sa mrežne stranice Agencije za plaćanja.

Upute za ispunjavanje Prijavnog obrascasadržane su u Prilogu 2 i Prilogu 3 ovog natječaja.

1. **PRIHVATLJIVI TROŠKOVI**

Prihvatljivi troškovi su troškovi koji nastanu u razdoblju od odobrenja projekta do 31.srpnja 2016. godine, a u cijelosti su potrebni za izvođenje projekta i evidentirani u poslovnim knjigama koje se vode tijekom razdoblja trajanja projekta.

Prihvatljivi su troškovi koji su kao takvi određeni Pravilnikom i neto troškovi sljedećih kategorija:

(a) Troškovi osoblja

(b) Opreme

(c) Putni troškovi i dnevnice

(d) Potrošni materijal

(e) Opći troškovi (režije)

(f) Ostali dogovoreni troškovi

U Prilogu 2 ovog natječaja pobliže su opisane prehodne kategorije, a u Prilogu 3 ovog natječaja su dane upute za izračun prihvatljivih troškova.

Isplata će se izvršiti po završetku projekta nakon dostave Zahtjeva za isplatu uz koji će biti dostavljeni računi i dokazi o plaćanju računa te dokumentacija o uspješnoj provedbi projekta.

Prilikom podnošenja Zahtjeva za isplatu znanstveno-istraživačka institucija mora priložiti stručno i financijsko izvješće o provedenim istraživanjima po završetku projekta.

Znanstveno-istraživačka institucija je obvezna voditi posebne evidencije za sve aktivnosti/transakcije koje se odnose na projekt. Navedna izvješća i evidencije kao i svi prateći dokumenti, moraju biti dostupni za pregled na traženje Agencije za plaćanja (znanstveno-istraživačka institucija je obvezna voditi poseban dosje predmeta koji sadrži sve dokumente koji se odnose na projekt).

U razdoblju od odobrenja projekta do isplate, a u svrhu provjere sukladnosti odobrenih troškova i provedenih zadaća koje su povezane s prikazanim troškovima, korisnik je obvezan omogućiti pristup službenicima Agencije za plaćanja, sukladno članku 27. Pravilnika, posebno:

- korisnikovim prostorijama i drugim lokacijama povezanim s provedbom projekta,

- dokumentaciji koja se odnosi na odobreni projekt,

- opremi koje je odobrena projektom.

1. **UVJETI ZA PODNOŠENJE PRIJAVA:**
2. Dostava na službenom obrascu (ispravno popunjenom, ovjerenom potpisom i pečatom) uz sve propisane priloge,
3. Priložen dokaz o upisu u sudski ili drugi odgovarajući registar države, sjedišta znanstveno-istraživačke institucije
4. Priložen izvornik potvrde nadležne Porezne uprave da podnositelj nema nepodmirenih obveza prema Republici Hrvatskoj, ne stariji od 30 dana od dana podnošenja prijave,
5. Priložena Izjava o nekažnjavanju osobe ovlaštene za zastupanje podnositelja (Prilog 4 ovog javnog natječaja) ili izvod iz kaznene evidencije države sjedišta znanstveno - istraživačke institucije i/ili države čiji je državljanin osoba ovlaštena po Zakonu za zastupanje pravne osobe znanstveno - istraživačke institucije kojom se dokazuje da osobi ovlaštenoj za zastupanje pravne osobe nije izrečena pravomoćna osuđujuća presuda
6. Priložen izvornik SOL 2 (dokaz o solventnosti ustanove) ne stariji od 30 dana ili za ustanove na državnom proračunu Izjava da su korisnici državnog proračuna
7. Inovativnost projekta
8. Primjenjivost u praksi
9. **ROK ZA PODNOŠENJE PRIJAVA**

Rok za podnošenje prijava je 15 (petnaest) dana od dana objave Javnog natječaja za prikupljanje i odabir projekata Primijenjenih istraživanja u pčelarstvu na službenim mrežnim stranicama Agencije za plaćanja ([www.apprrr.hr](http://www.apprrr.hr)).

1. **KRITERIJI OCJENJIVANJA PRIJAVA**

Nakon administrativne provjere kompletnosti prijava u Službi za intervencije na tržištu - stočarstvo sve potpune i pravovremene prijave će se prosljediti Povjerenstvu za utvrđivanje uvjeta i provedbu natječaja za prikupljanje i odabir projekata primijenjenih istraživanja u pčelarstvu (u daljnjem tekstu: Povjerenstvu). Pri ocjenjivanju prijava Povjerenstvo će ocjenjivati sljedećekriterije:

1 . Podudaranje s ciljevima Nacionalnog pčelarskog programa

* Doprinos održivoj poljoprivrednoj politici/praksi
* Korisnost prijave
* Tehnološka primjenjivosti

2 . Poznavanje relevantnih istraživanja i razvoja

* Poznavanje područja
* Odgovarajuće bibliografije / reference
* Razumijevanje trenutnog stanju područja istraživanja
* Izbjegavanje ponavljanja već provedenih istraživanja

3 . Znanstvena i tehnička kvaliteta prijedloga

* Kvaliteta prijedloga istraživanja
* Originalnost i stupanj inovacije
* Adekvatnost odabranog pristupa, metodologija i plana rada

4 . Upravljanje i partnerstvo

* Kvalifikacije ključnog osoblja i razina njihovog sudjelovanja
* Sudjelovanje u prethodnim istraživanjima i razvoju

5 . Potencijali iskoristivosti i ekonomski utjecaj

* Dobrobiti koje će poteći od uspješnog ishoda
* Širenje rezultata
* Mogućnost iskoristivosti (komercijalizacije)

6 . Cijena i vrijednost za novac

* Ukupan trošak u odnosu na predloženi obim poslova
* Detalji troškova
* Bilanca raspodjele troškova između proračunskih kategorija
* Konkurentnost
* Vrijednost istraživanja u odnosu na uložena sredstva

Prednost na natječaju će imati one znanstveno-istraživačke institucije koje zadovolje prethodne kriterije, a čiji su projekti primijenjenih istraživanja vezani uz testne pčelinjake.

**7. OBRADAPRIJAVA I DONOŠENJE ODLUKA**

Prijave pristigle po objavljenom Javnom natječaju, obrađuju se po redoslijedu zaprimanja.

Prilikom obrade Prijave utvrđuje se pravovremenost, potpunost i udovoljavanje Prijave uvjetima propisanim Pravilnikom i Javnim natječajem.

Nepravovremene i nepotpune prijave, kao i one koje ne udovoljavaju kriterijima propisanim Pravilnikom i Javnim natječajem neće se razmatrati.

Podnositelju čija prijava ne udovoljava uvjetima ovog natječaja Agencija za plaćanja će izdati Odluku o odbacivanju/odbijanju prijave u roku od 30 radnih dana od dana završetka ovog natječaja .Agencija za plaćanja imenuje Povjerenstvo za utvrđivanje uvjeta i provedbu natječaja za prikupljanje i odabir projekata primijenjenih istraživanja u pčelarstvu.

Povjerenstvo ocijenjuje prijave prema kriterijima iz točke 6. ovog Javnog natječaja.

Podnositelju čija Prijava udovoljava uvjetima ovog natječaja Agencija za plaćanja će izdati „Odluku o odabiru projektaza mjeru Primijenjena istraživanja u pčelarstvu“.

Rezultati provedbe odabranih projekata će biti javno objavljeni.

Znanstveno-istraživačka institucija je obvezna dovršiti projekt i dostaviti Agenciji za plaćanja Zahtjev za isplatu sredstava do 31. srpnja 2016. godine.

Prijava se dostavlja u jednom primjerku, isključivo u pisanom obliku, u zatvorenoj omotnici s nazivom i adresom podnositelja zahtjeva napisanom na poleđini, isključivo preporučenom poštom s povratnicom, s točno naznačenim datumom i vremenom (dan, sat, minuta i sekunda) slanja na adresu ili osobno na prijemnom odjelu (pisarnica) Agencije.

Agencija za plaćanja u poljoprivredi, ribarstvu i ruralnom razvoju

Ulica grada Vukovara 269/d, 10 000 Zagreb,

s naznakom:

» JAVNI NATJEČAJ ZA PRIKUPLJANJE I ODABIR PROJEKATA PRIMJENJENIH ISTRAŽIVANJA U PČELARSTVU«

NE OTVARATI

AGENCIJA ZA PLAĆANJA U

POLJOPRIVREDI, RIBARSTVU I

RURALNOM RAZVOJU